armvectores/hy_wikipedia_2023 huggingface dataset:
Արեգակնային ճառագայթում

Արեգակնային ռադիացիա, Արեգակի էլեկտրամագնիսական և մասնիկային ճառագայթում։ Արեգակնային ռադիացիայի հիմնական մասը (մոտ 48%), որն ընկած է սպեկտրի տեսանելի տիրույթում (
  
    
      
        λ
        =
        0
        ,
        4
        −
        0
        ,
        76
        μ
      
    
    {\displaystyle \lambda =0,4-0,76\mu }
  ), Երկրի վրա ու մթնոլորտում ընթացող պրոցեսների էներգիայի հիմնական աղբյուրն է։ Մթնոլորտի վերին սահմանում մեկ րոպեում, 1 սմ2 մակերեսին ուղղահայաց ընկնող ճառագայթման էներգիան կոչվում է արեգակնային հաստատուն և հավասար է 2 կալ/սմ2, իսկ ամբողջ Երկրագունդը մեկ րոպեում Արեգակից ստանում է 2, 5-1018 կալ էներգիա։ Ակտինոմետրիայում Արեգակնային ռադիացիան լայն իմաստով հասկացվում է որպես արեգակնային լույս, որը մասամբ կլանվում, անդրադառնում և ցրվում է Երկրի մթնոլորտում։ Մթնոլորտի վիճակից ու ճառագայթի անցած ճանապարհից կախված՝ Արեգակնային ռադիացիայի ինտենսիվությունը թուլանում է և Երկրի մակերևույթի վրա կազմում է 1, 0—1, 5 կալ/սմ2 ր՝ Արեգակնային ռադիացիան Երկրի մակերևույթ է հասնում անմիջական և ցրված վիճակում՝ կազմելով գումարային ռադիացիան, որի մեծությունը օրվա և տարվա ընթացքում աճում է Արեգակի բարձրությանը համընթաց։ Արեգակնային ռադիացիան ուժեղանում է ըստ բարձրության, ընդ որում մթնոլորտի ստորին շերտերում՝ ավելի արագ։ 
ՀՀ տարածքում Արեգակնային ռադիացիայի ինտենսիվությունը իրական պայմաններում մոտ 1, 0—1, 5 կալ/սմ2 է, իսկ տարեկան գումարային ռադիացիան՝ մոտ 140—150 կկալ/սմ2 տարի։ Երևանում (ծովի մակերևույթից 942 մ բարձր) 142 կկալ/սմ2 տարի է, Արագած լեռնային կայանում (ծովի մակերևույթից 3230 մ բարձր)՝ 163 կկալ/սմ2 տարի։ Անմիջական և ցրված ռադիացիայի էներգիաները ՀՀ-ում համապատասխանաբար փոփոխվում են հետևյալ սահմաններում․ 95 կկալ/սմ2 տարի (Մարտունի), 57 կկալ/սմ2 տարի (Տաշիր) և 65 կկալ/սմ2 տարի (Ուղեձոր), 50 կկալ/սմ2 տարի (Երևան)։ Արեգակի մասնիկային ճառագայթումը հիմնականում 500—1500 կմ/վրկ արագությամբ տարածվող պրոտոնների հոսք է․ միջին խտությունը մոտ 100 իոն/սմ3 է, իսկ Արեգակի ակտիվության ժամանակ հասնում է մինչև 1010 իոն/սմ3։ Խրոմոսֆերային բռնկումների պրոտոնների հոսքը օժտված է լինում մեծ էներգիայով և հասնում է 5•107-ից 2•1010 էվ։
Ազիմո

Ազիմո մարդանման ռոբոտը ստեղծվել է Ճապոնիայում՝ 2000 թվականի հոկտեմբերի 21-ին, «Հոնդա» ընկերության կողմից։ Վերջին մոդելը, որը ներկայացվել է 2011 թվին, ունի 48 կգ զանգված, նրա բարձրություն 130 սմ է, կարողանում է շարժվել մինչև 9 կմ/ժ արագությամբ։ Անվանումը վերցված է ամերիկացի գրող Այզեկ Ազիմովից։
Արդեն, 2009-ին ամբողջ աշխարհում կային Ազիմո ռոբոտի 100 օրինակ, որոնցից յուրաքանչյուրի արժեքը կազմում էր 1 միլիոն դոլար, իսկ տարեկան վարձակալությունը արժեր 165 հզր դոլար, այսինքն ամսական 14 հզր։
Ազիմոն կարողանում է տարբերել մարդկանց՝ իր կրծքավանադակում տեղադրված քարտերով, նաև կարողանում է բարձրանալ աստիճաններով։
Դեռևս 2000 թվականին, երբ տեխնիկական առաջընթացը այնքան չէր, որքան հիմա՝ հոնդան Ազիմո ներսում տեղադրել էր տարբեր տեսակի ֆունկցիաներ, որոնց միջոցով այն կարողանում էր լավագույնս շփվել մարդկանց հետ։ Այդ ֆունկցիանները հետևյալն են.
Շարժվող օբյեկտների ճանաչում
Նրա գլխում կա տեսախցիկ, որի միջոցով Ազիմոն կարողանում է հետևել շարժումները, որոշել հեռավորությունը և, երբ հասնում է մարդկանց ողջունում է։
Նշանների (ժեստեր) ճանաչում
Ազիմոն նաև կարողանում է ճանաչել նշանները։ օրինակ, նա ճանաչում է երբ անձ պատրաստվում թափահարել ձոռքը, և երբ ալիքաձև թափահարում է, ռոբոտը ասում է «ցտեսություն»։
Միջավայրի ճանաչում՝
Նա կարողանում է տարբերել նյութը և մակերևույթը, դրա շնորհիվ է, որ կարողանում է աստիճան բարձրանալ կամ իջնել, եթե նրան չհրեն։
Ձայների առանձնացնում
Այս հնարավորությունը նրան տրվում է իր գլխոիմ և մարմնի տարբեր մասերում տեղադրված 8 միկրոֆոնների շնորհիվ, որոնք թույլ են տալսիս Ազիմոին, որ տարբերակի, թե որ կողմից է գալիս ձայնը, ինչպես նաև շրջապատի աղմուկը ճանաչի։ Այս հրաշալի սիստեմի օգնությամբ նա կարողանում է լսել մի անգամից երեք մարդու ձայն, այսպիսի կարողություն շատ քիչ մարդիկ ունեն։ Երբ նա լսում է իր անունը, շրջվում է այդ կողմ։
Դեմքի ճանաչում
Ազիմոն հնարավորություն ունի ճանաչել ծանոթ դեմքը, եթե անգամ այդ մարդը գտնվում է շարժման մեջ կամ միայն գլուխն է շարժում, կամ Ազիմոն է շարժվում։
Ազիմեն կարողանում է օգտագործել ինտերնետ։
Համացանցին միանալուց հետո, այն կարողանում է խոսել այցելուների հետ, և տիրոջը տեղեկացնելուց հետո թույլ է տալիս ներս մտնեն։ Ու նաև Ազմիոն կարոեղանում է դուռը բացել, և հյուրերին ուղեկցել նրանց համար հատկացված սենյակը։


== Արտաքին հղումներ ==
ASIMO — պաշտոնական էջ
Ռաուլ Ասլան

Ռաուլ Ասլան (Տիգրան Ասլանյան, հոկտեմբերի 16, 1886(1886-10-16)[…], Սալոնիկ, Հունաստան - հունիսի 17, 1958(1958-06-17), Seewalchen am Attersee, Vöcklabruck District, Վերին Ավստրիա, Ավստրիա), ավստրիական թատրոնի հայազգի դերասան և ռեժիսոր։ Վիեննայի երաժշտության և թատրոնի ակադեմիայի պատվավոր անդամ (1954)։


== Կենսագրություն ==
Ծնվել է հոկտեմբերի 16-ին Սալոնիկում։ Հայրը հայ էր, մայրը՝ իտալուհի։ Նախնական կրթությունն ստացել է հայերեն, ապա սովորել Վիեննայի համալսարանում։
Դերասանական վարպետության դասեր է առել Ա. Զոնենթալից։ 1906 թվականից եղել է Համբուրգի, Բեռլինի, Գրացի, Շտուտգարտի և այլ թատրոնների, 1920 թվականից՝ Վիեննայի «Բուրգթեատրի» (1945-1948 թվականներին՝ տնօրեն) դերասան և ռեժիսոր։ Ստեղծել է խորամիտ, ողբերգական կերպարներ՝Համլետ, Անտոնիոս, Կորիոլան, Օթելլո, Ֆիլիպ II, Ֆրանց Մոոր, Օկտավիո, Նաթան, Էդիպ։ Խաղացել է նաև կատակերգություններում։ 1926 թվականից եղել է նաև ռեժիսոր, բեմադրել անտիկ դրամատուրգերի թատերգություներ, Լեսսինգի, Գյոթեի, Իբսենի, Շեքսպիրի և այլոց պիեսներից։ 1954 թվականից եղել է Վիեննայի Երաժշտության և թատրոնի ակադեմիայի պատվավոր անդամ։


== Դերեր թատրոնում ==


== Ընտրյալ ֆիլմեր ==


== Պատկերասրահ ==

		
		


== Գրականություն ==
Minna von Alth, Gertrude Olzyna e Rudolf Holaubek, Burgtheater 1776-1976. Aufführungen und Besetzungen von zweihundert Jahren, Vienna, Carl Ueberreuter, 1992.
Didier Aslan, Ein Lebensbericht über Raoul Aslan, Vienna, Wilhelm Frick Verlag, 1953.
Aslan D., Nichts Menschliches ist mir Frend, Lebensbericht uber R.A., Wien, 1953.
Andreas Brunner e Hannes Sulzenbacher, Schwules Wien - Reiseführer durch die Donaumetropole, Promedia, 1998.
Erhard Buschbeck, Raoul Aslan und das Burgtheater, Vienna, Müller, 1946.
Felix Czeike, Historisches Lexikon Wien, I, Vienna, Kremayr & Scheriau, 1992.
Herta David, Aslans Direktionszeit am Burgtheater, Vienna, 1966.
Margarethe Gruber, Raoul Aslan Begegnung im Licht – Briefwechsel mit Tonio Riedl, Vienna, Wilhelm Braumüller Verlag, 1978.
Lucian O. Meysels, Die Welt der Lotte Tobisch, Vienna, Edition Va Bene, 2002.


== Ծանոթագրություններ ==
Ռուհնու (այլ կիրառումներ)

Ռուհնու անունը կամ տերմինը կարող է վերաբերել հետևյալ հոդվածներին․

Ռուհնու - գյուղ Էստոնիայի Սաարեմաա նահանգի Ռուհնու շրջանում։
Ռուհնու - շրջան Էստոնիայի Սաարեմաա նահանգում։
Ռուհնու - կղզի Բալթիկ ծովի Ռիգայի ծոցում։
Իսկար

Իսկար (իսպ.՝ Íscar), մունիցիպալիտետ Իսպանիայում։ Գտնվում է Վալիադոլիդ պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տեռա դե Պինարես շրջանում։ Տարածքը կազմում է 60.48 կմ2, բնակչությունը՝ 6876 մարդ (2010 թվականի տվյալներով)։ Պրովինցիայի վարչական կենտրոնից գտնվում է 43 կմ հեռավորության վրա։


== Պատկերասրահ ==

		
		
		
		


== Արտաքին հղումներ ==
Պաշտոնական կայք
Página web oficial de Íscar (Ayuntamiento)
Página web no oficial de Íscar
Ֆելին ամրոց

Ֆելին ամրոց (գերմ.՝ Fellin, ներկայում կոչվում է Վիլյանդի ամրոց (էստ․՝ Viljandi ordulinnus, էստ․՝ Viljandi loss), Տևտոնյան օրդենի ամրոց, որի կառուցումն սկսվել է 1224 թ. նախկին քաղաքի տարածքում։ Ֆելինի ամրոցը Լիվոնիայի ամենահզոր ամրոցներից է։ Ամբողջովին ավերվել է XVII դարի սկզբին՝ լեհ-շվեդական պատերազմի ժամանակ։ Ներկայում մնում են ամրոցի ավերակները, ուր հաճախ են այցելում զբոսաշրջիկները։


== Պատմություն ==
Սուսերակիրների օրդենի խաչակիրները գրավել են քաղաքը, որի տարածքում 1223 թվականին կառուցել են բերդը։ Մեկ տարի անց սկսվել է քարե բերդի շինությունը։ Հետագայում Ֆելինն ընտրվել է օրդենի մայրաքաղաք։ Հետագա տարիներին շարունակվել է ամրոցի շինարարությունն ու ամրացումը։
XVII դարում լեհա-շվեդական պատերազմի ընթացքում ավերվել է և այլևս չի վերականգնվել։ XVIII դարում ամրոցի քարերն օգտագործվել են Ֆելին քաղաքի շինարարության համար։
Ամրոցի տարածքում առաջին հնագիտական պեղումներն անցկացվել են 1878-79 թվականներին։ Հետագայում պեղումներն անցկացվում են ամեն տարի։


== Ծանոթագրություններ ==


== Արտաքին հղումներ ==
http://www.muuseum.viljandimaa.ee/?op=body&id=103
http://www.muuseum.viljandimaa.ee/?op=body&id=139
Ալբերտ Սարգսյան (քանդակագործ)

Անվան այլ կիրառումների համար տե՛ս՝ Ալբերտ Սարգսյան (այլ կիրառումներ)Ալբերտ Արտյուշայի Սարգսյան (1959, մայիսի 31, Ալի Բայրամլի - սեպտեմբերի 8, 2018, Ստեփանակերտ), հայ քանդակագործ։
Քանդակագործ Դավիթ Սարգսյանի հայրն է։


== Կենսագրություն ==
1977-1982 թվականներին սովորել է Բաքվի Ազիմ Ալիմզադեի անվան արվեստի ուսումնարանում
1990-1994 թվականներին մասնակցել է Արցախի ազատագրական պայքարին
2001 թվականից Արցախի Հանրապետության նկարիչների միության, 2004 թվականից՝ Հայաստանի նկարիչների միության անդամ է
1996 թվականից մասնակցում է Արցախի և Հայաստանի Հանրապետություններում տեղի ունեցող ցուցահանդեսներին
1996, 1997 թվականներին մասնակցել է Արցախի Հանրապետությունում, իսկ 2013 թվականին՝ Գյումրիում տեղի ունեցած սիմպոզիումներին


== Քանդակներ ==
«Վասն հայրենյաց, վասն հավատքի»
«Առյուծ» (Շուշիի մուտք)
«Կոմիտաս»
«Մայրություն»
«Երաժիշտ»
«Թավջութակահարուհի»


== Պատկերասրահ ==

		
		
		
		
		


== Արտաքին հղումներ ==
Ալբերտ Սարգսյան, տեսանյութ
Վիլյանուևա դե լոս Կաբալյերոս

Վիլյանուևա դե լոս Կաբալյերոս (իսպ.`Villanueva de los Caballeros), մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Տիեռա դե Կամպոս շրջանում։ Զբաղեցնում է 35 կմ2 տարածք։ Բնակչությունը՝ 235 մարդ (2010 թվականի տվյալներով)։ Գտնվում է պրովինցիայի վարչական կենտրոնից 62 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ(չաշխատող հղում)
Diputación de Valladolid Archived 2007-09-27 at the Wayback Machine.
Villanueva de los Caballeros Archived 2009-04-05 at the Wayback Machine.
Cómo llegar Archived 2007-09-29 at the Wayback Machine.
Աբենա Բուսիա

Աբենա Բուսիա (ապրիլի 28, 1953(1953-04-28), Գանա), գանացի գրող, բանաստեղծ, ֆեմինիստ և դասախոս։ Նա Գանայի նախկին նախագահ Կոֆի Աբրեֆա Բուսիայի աղջիկն է։ Նա անգլերեն լեզվով գրականության և կանանց և գենդերային գիտությունների դոցենտ է Ռուտգերս համալսարանում։


== Կենսագրություն ==
Աբենան ծնվել է Գանայի մայրաքաղաք Աքքրայում Կոֆի Աբրեֆա Բուսիայի՝ երկրի նախկին նախագահի, և Նաա Մորկոր Բուսիայի ընտանիքում։ Նրա քույրը դերասանուհի, կինոռեժիսոր և գրող Ակուսա Բուսիան է։ Նա իր մանկությունն անց է կացրել հայրենիքում, ինչպես նաև Հոլանդիայում և Մեքսիկայում մինչ Օքսֆորդ տեղափոխվելը, որտեղ էլ նա ի վերջո հաստատվել է։


== Կրթություն ==
Աբենան 1976 թվականին հումաննիտար գիտությունների անգլերեն լեզու և գրականության բակալավրի կոչում է Օքսֆորդի Սուրբ Աննա քոլեջում և հասարակական մարդաբանության (ռասայական հարաբերություններ) գիտությունների դոկտորի աստիճան Սուրբ Անտոնի քոլեջում 1984 թվականին։ Նա եղել է արտաքին ուսուցիչ Ռասկին քոլեջում և Օքսֆորդի համալսարանի մասնաճյուղերից մեկի՝ Աշխատանքային Հարաբերությունների քոլեջում, ինչպես նաև Յեյլ համալսարանի կողմից հրավիրված դասախոս աֆրիկյան և աֆրոաֆրիկյան գիտության բնագավառի ծրագրին։ Նա նաև շահել է հետդոկտորոկան մի շարք կրթաթոշակներ, ինչպիսիք են Բրայան Մոր քոլեջի անգլիական բաժնի Էնդրյու Մելոն կրթաթոշակը և Կալիֆորնիայի Ամերիկյան մշակույթների գիտահետազոտական ինստիտուտի աֆրոամերիկյան տեսությունների կրթաթոշակ։


== Աշխատություններ ==
Աբենայի գիտական աշխատանքներն են․

Տարագրի վկայություննեռը (1990)
Թեորիզացնող սև ֆեմինիզմ(1993)
Փրկությունից անդին (1999)
Աֆրիկայի մասին գրող կանայք․ Արևմտյան Աֆրիկա և Սահել(2005)


== Ծանոթագրություններ ==
Մերի Դինյամ

Մերի Էլլա Դինյամ (անգլ.՝ Mary Dignam, ծննդյան անունը՝ Մարի Էլլա Ուիլյամս, 1860[…], Պորտ Բուրվել, Bayham, Elgin County, Օնտարիո, Կանադա - 1938, Տորոնտո, Կանադա), կանադացի նկարիչ, ուսուցիչ, արվեստի կազմակերպիչ, Կանադայի կանանց արվեստի ասոցիացիայի (WAAC) հիմնադիր և առաջին նախագահ։


== Կենսագրություն ==
Մերի Էլլա Ուիլյամսը ծնվել է Կանադայի Օնտարիո նահանգի Պորտ Բուրվել համայնքում։ Արվեստի դասեր է առել Օնտարիո նահանգի Լոնդոն քաղաքի Արվեստի և դիզայնի արևմտյան դպրոցում։ 1886 թվականին մեկնել է Նյու Յորք քաղաք, մասնակցել Նկարիչ-ուսանողների լիգայի դասընթացներին, այնուհետև մեկնել Փարիզ, մասնակցել նկարիչներ Ռաֆաել Կոլլենի (1850-1916) և Լյուկ Օլիվիեր Մերսոնի (1846-1920) դասընթացներին։
1886 թվականին Դինյամը հիմնադրել է Կանանց արվեստի ակումբը, որը հետագայում վերաճեց Կանադայի կանանց արվեստի ասոցիացիայի։ Իր  նախագահության տարիներին (1887-1913, 1935-1938) Դինյամը Կաբոտի հիշատակի ճաշի սպասքի արտադրության շարժիչ ուժն էր։ Այն ձեռքով ստեղծված ութ կերակրատեսակի համար նախատեսված, 24 կտոր ճաշի սպասքի հավաքածու է, որը ներկայացնում է կանադական թեմաներ, որոնք պատրաստել էին Կանադայի կանանց արվեստի ասոցիացիայի անդամները Ջոն Կաբոտի Կանադայի հայտնաբերման 400-ամյակի կապակցությամբ։
1891 թվականին, Կանադա վերադառնալուց հետո, Մերին դասավանդել է Տորոնտոյի Կանանց արվեստի դպրոցում, այնուհետև ՄաքՄասթեր համալսարանի Կանանց Մուլտոն քոլեջում կազմակերպել է արվեստի ստուդիաներ։ 1898 թվականին Համայնքների պալատի խոսնակի տիկնոջ՝ Լեդի Էդգարի հետ Համայնքի և Սենատի անդամների համար կազմակերպել է 1000 դոլար բաժանորդագրություն սպասքի համար, որը պաշտոնապես ներկայացվեց Լեդի Աբերդին՝ նրա ամուսնու Կանադայի գլխավոր նահանգապետ նշանակվելու կապակցությամբ։ Հետագայում նա օգնեց կազմակերպելու Կին նկարիչների և քանդակագործների միջազգային ընկերությունը և 1900 թվականին կազմակերպեց կանանց առաջին  միջազգային արվեստի ցուցահանդեսը։
Դինյամը եղել է Մոնրեալի արվեստի ասոցիացիայի (1886-1931), Օնտարիոյի նկարիչների միության (1883-1912), Կանադայի գեղարվեստի թագավորական ակադեմիայի (1883-1924), Տորոնտոյի արդյունաբերական ցուցահանդեսի (1891-1900) անդամ։ Նրա ստեղծագործությունները ցուցադրվել են Կանադայում և Նյու Յորքում, Լոնդոնում, Փարիզում և Չիկագոյում։


== Մահ ==
Մերի Դինյամը մահացել է 1938 թվականին Տորոնտոյում։ 


== Ծանոթագրություններ ==


== Արտաքին հղումներ ==
Canadian Women Artists History Initiative (Concordia University) DIGNAM, Mary Ella biography
Սկայլար Գրեյ

Սկայլար Գրեյ (անգլ.՝ Skylar Grey), իրական անունն է Հոլի Բրուք Հաֆերման, անգլ.՝ Holly Brook Hafermann, փետրվարի 23, 1986(1986-02-23), Mazomanie, Mazomanie, Դեյն, Վիսկոնսին, ԱՄՆ), ամերիկյան երգչուհի, երգերի հեղինակ, երաժշտական պրոդյուսեր, կիթառահար, դաշնակահար։ 2011 թվականին արժանացել է «Գրեմմի» մրցանակի նոմինացիային։


== Կարիերա ==
Իր կարիերայի սկզբնական շրջանում Հոլին պայմանագիր էր կապել Machine Shop Recordings լեյբլի հետ և ձայնագրել է «Where'd You Go» երգը Fort Minor–ի հետ։ Այդ ժամանակ նա հանդես է եկել որպես Հոլի Բրուք՝ առանց ազգանվան։ Ավելի ուշ նա վերցրել է Սկայլար Գրեյ բեմական անունը։
2006 թվականին լույս է տեսել նրա դեբյուտային «Like Blood Like Honey» երաժշտական ալբոմը։ Ինչպես նաև նա գրել է «Love the Way You Lie» երգի երեք ուրիշ տարբերակներ՝ Ալեքս Դա Կիդի համահեղինակությամբ, ում հետ Սկայլարը պայմանագիր է կնքել Wonderland Music լեյբլում։
2011 թվականին Սկայլարը ձայնագրել է իր Invinsible ալբոմը։
Dr. Dre–ի և Էմինեմի հետ ձայնագրել է «I Need A Doctor» երգը։ 2012 թվականի դեկտեմբերի 11–ին Գրեյը թողարկել է «C’mon Let Me Ride» երգի տեսահոլովակը, որի նկարահանումներին ներկա է եղել նաև Էմինեմը։
Սկայլար Գրեյի I know you երգը հնչել է «Մոխրագույնի հիսուն երանգները» ֆիլմում։


== Ձայնագրություն ==


=== Ստուդիական ալբոմներ ===
Like Blood Like Honey (2006)
Invinsible (2011)
Don’t Look Down (2013)


=== EP ===
Holly Brook EP (2005)
Sony CONNECT Sets (2005)
O'Dark:Thirty EP (2010)
The Buried Sessions of Skylar Grey (2012)


== Ծանոթագրություններ ==


== Արտաքին հղումներ ==
Սկայլար Գրեյի պաշտոնական կայք էջը
Սկայլար Գրեյ Թվիթթերում
Ֆեյսբուք սոցիալական ցանցում Սկայլար Գրեյի պարտոնական էջը
Ռուդկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՌուդկաՌուդկա (ուկրաիներեն՝ Рудка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ռուդկա գյուղում բնակվում էր 156 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռյաշա (Սիլվանի գավառ)

Ռյաշա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բաթման գետի աջ վտակներից մեկի ձախ ափի տարածքում, Ֆարկին գյուղաքաղաքից 3 կմ հարավ-արևելք, Սղերդ տանող ճանապարհի վրա։


== Բնակչություն ==
XX դարի սկզբին ուներ 7 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գյուղագրություն

Գյուղատնտեսություն, գրական հոսանք։ Ձևավորվել է հայ իրականության մեջ 1870-ական թվականներին և գոյատևել մինչև 1910-ական թվականները։ Գյուղատնտեսությունն իր վրա էր կրում հասարակական տարբեր հոսանքների գաղափարական ազդևցությունը, բայց հիմնականում կապված էր նարոդնիկական շարժման հետ։ Գրողների այդ խմբի հասարակական կոչումը գյուղի այսես կոչված սոցիալական վերափոխումն էր 1870-ական թվականներին սկսած նրանք մեկնում էին գյուղ և, բացի հանրային լուսավորության հարցերից, զբաղվում համայնքի տնտեսական և իրավական գործերով։ Մոտիկից ճանաչելով գյուղական իրականությունը՝ նրանք փորձում էին վեր հանել գյուղացու ճակատագիրը, պատմում «գյուղը քայքայող սոցիալական հակասությունների» մասին։ 
Գյուղատնտեսությույան ներկայացուցիչներից են համարվում Առաքել Արարատյանը, Գ․ Պապյանը, Սանդալը, Ազարիա Ադելյանը, Գաբրիել Բաբկենցը, Սողոմոն Մելիք-Շահնազարյանցը, Նիկողայոս Մամիկոնյանը, Տ․ Մալխասյանը, Անուշավան Աբովյանը, Արշակ Շահնազարյանը, Ստեփան Տեր-Ավետիքյանը, Ջավախեցին, Արտաշես Քալանթարը, Տ․ Առաքելյանը։
Վելյիսա

Վելյիսա (իսպ.՝ Velliza), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիա և Լեոն ինքնավար մարզում)։ Զբաղեցրած տարածքը 22,67 կմ² է։ Բնակչությունը 124 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 21 կմ։


== Ժողովրդագրություն ==
200 km/h in the Wrong Lane

200 km/h in the Wrong Lane, Տատու (t.A.T.u.) խմբի առաջին անգլալեզու և ամնահաջողված ալբոմը, թողարկվել է 2002 թվականի դեկտեմբերի 10-ին։ 2003 թվականին խումբը միջազգային ֆեդերացիայից ստացել է IFPI Platinum Europe Award մրցանակը, որպես Եվրոպայում 1 միլիոն օրինակի վաճառքի համար։ 2012 թվականի նոյեմբերին ալբոմի 10 տարին լրանալու կապակցությամբ թողարկվեց 2-րդ մասը՝ 200 KM/H in the Wrong Lane 10 Year Anniversary Edition։ Սրա մեջ ներառված էին „A Simple Motion“ երգը և «All the Things She Said» և «Show me Love» երգերի ռեմիքս տարբերակները։


== Երգացանկ ==
Not Gonna Get Us
All the Things She Said
Show Me Love
30 Minutes
How Soon Is Now?
Clowns (Can You See Me Now?)
Malchik Gay
Stars
Я сошла с ума
Нас не догонят
Show Me Love (Extended Version)
30 Minutes (Remix)
All the Things She Said (Multimedia track)
Behind The Scenes With Yulia & Lena (Part 2)


== Չարթ ==


=== Ալբոմ ===


=== Սինգլ ===


== Անդամներ ==
Յուլիա Վոլկովա
Ելենա Կատինա


== Ծանոթագրություններ ==
Դալակլի

Դալակլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 27 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Էնրիկո Կարուզո

Էնրիկո Կարուզո (իտալերեն՝ Enrico Caruso, փետրվարի 24, 1873(1873-02-24) կամ փետրվարի 25, 1873(1873-02-25), Նեապոլ, Իտալիայի թագավորություն և Նեապոլ, Իտալիա - օգոստոսի 2, 1921(1921-08-02)[…], Նեապոլ, Իտալիայի թագավորություն), իտալացի նշանավոր օպերային երգիչ (տենոր)։


== Կենսագրություն ==
Բեմի վրա դեբյուտը կայացել է 1895 թվականի մարտի 15-ին Պալերմոյում Պոնկիելլիի «Ջոկոնդա» օպերայում Էնցիոյի դերերգի կատարմամբ։ 1900 թվական բարձրանում է Միլանի «Լա Սկալա» օպերային թատրոնի բեմ Նեմորինոյի դերով (Դոնիցետի «Սիրո ըմպելիք»), 1902 թվականին՝ Լոնդոնի Քովենթ-Գարդեն թատրոնում կատարում է Դքսի դերերգը (Վերդի «Ռիգոլետտո»)։ Համաշխարհային փառքի է հասնում Նյու Յորքում՝ «Մետրոպոլիտեն օպերա» թատրոնի բեմի վրա 1903-1920 թվականներին։ Երգչի համաշխարհային հռչակի ամրապնդման գործում մեծ դեր են խաղացել իր կյանքի ընթացքում թողարկվող ձայնապնակները։
Կարուզուն ունեցել է յուրահատուկ հնչերանգի ձայն, որի ստորին և միջին ռեգիստրի բնական բարիտոնալ հնչումը զուգակցվում էր փայլուն տենորային վերին հնչյունների հետ։ Շնորհիվ իր շնչառության բացառիկ տիրապետմանը, անբասիր ինտոնացիայի, և, կարևորը, բարձր կատարողական մաշկույթի դարձավ 20-րդ դարի երգեցողական արվեստի լեգենդ։
Կարուզոն հավասար հաջողությամբ կատարել է լիրիկական և դրամատիկական խաղացանկի դերերգեր Վերդիի (Դուքս «Ռիգոլետտո», Մանրիկո «Տրուբադուր», Ռիչարդ «Պարահանդես-Դիմակահանդես», Ռադամես «Աիդա») և վերիստ-երգահանների (Կանիո Լեոնկավալլոյի «Պայացներ» և այլն) օպերաներում։ Ֆեդերիկոյի («Արլեզիանուհի» Չիլեա, 1897 թ.), Լորիսի («Ֆեդորա» Ջորդանո, 1898 թ.), Ջոնսոնի («Պարմանուհին Արևմուտքից» Պուչչինի, 1910 թ.) դերերգրի առաջին կատարողն է։ Կարուզոյի խաղացանկում իրենց ուրույն տեղն են զբաղեցրել և նեապոլիտանական երգերը։
Էնրիկո Կարուզոն վախճանվել է 48 տարեկան հասակում՝ 1921 թ. օգոստոսի 2-ին Նեապոլում՝ թարախային պլևրիտից։


== Ծանոթագրություններ ==
Լոոսու

Լոոսու (էստ․՝ Loosu), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 165 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կղմուխ Օշեի

Կղմուղ Օշի (լատ.՝ Inula aucheriana), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա դժգույն-կանաչ խոտաբույս է, որի բարձրությունը 15-60 սմ է։ Կոճղարմատը հանգուցավոր է և ծածկված կռճիկանման գորտնուկային թմբիկներով։ Տերևները թեթևակի մսալի են։ Զամբյուղներն ունեն 5-8 մմ տրամագիծ և հավաքված են փուխր ողկույզներում։ Լեզվակավոր ծաղիկները 1-4 ստամինոդիումներով են, ծաղկափոշի չառաջացնող առէջներով։ Սերմնիկները մերկ են կամ հազվագյուտ մազիկներով։


== Տարածվածություն ==
Հայաստանում հանդիպում է Երևանի ֆլորիստիկական շրջանում (Արարատ ավանի շրջակայք, Մասիս, Երասխի լեռնաշղթա)։ Աճում է նաև Նախիջևանում, Անատոլիայում և Արևմտյան Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, տրավերտիններում, հանքայնացած ճահճային տեղերում, խոնավ աղուտերերում, հանքային աղբյուրների մոտ։ Ծաղկում է հուլիս-օգոստոս ամիսներին, պտղաբերում՝ օգոստոս-սեպտեմբերին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության ոչ մի կոնկրետ գործողություն չի իրականացվում։


== Ծանոթագրություններ ==
Նիլ Պատրիկ Հարիս

Նիլ Պատրիկ Հարիս (անգլ.՝ Neil Patrick Harris, հունիսի 15, 1973(1973-06-15)[…], Ալբուկերկե, Նյու Մեքսիկո, ԱՄՆ), ամերիկացի կինոյի, թատրոնի և հեռուստատեսության դերասան, ռեժիսոր, պրոդյուսեր և աճպարար։
Հարիսի մասնակցությամբ առավել հայտնի ֆիլմերից են «Հարոլդ և Կումար» կինոսերիաները, իսկ առավել հայտնի հեռուստադերերից են Դագի Հաուսերը՝ «Բժիշկ Դուգի Հաուսերը» հեռուստասերիալից և սրտակեր Բառնի Սթինսոնը՝ «Ինչպես հանդիպեցի ձեր մայրիկին» սիթքոմից։
2010 թվականին Հարիսը տեղ էր գտել «Թայմ» ամսագրի 100 ամենաազդեցիկ անձանց ցուցակում։
«Էմմի» մրցանակի դափնեկիր է, ներկայացված է եղել «Ոսկե գլոբուսի»։ 2011 թ. Հոլիվուդյան փառքի ծառուղում բացվել է նրա անվան աստղ։
2009, 2011, 2012 և 2013 թվականներին վարել է Բրոդվեյի «Թոնի» մրցանակաբաշխությունը, իսկ 2015 թվականին՝ Ակադեմիայի 87-րդ մրցանակաբաշխությունը։


== Ծանոթագրություններ ==


== Արտաքին հղումներ ==

Նիլ Պատրիկ Հարիս - Էջը IMDb կայքում
(8101) Յասու

(8101) Յասու (անգլ.՝ Yasue), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 15-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,878321 ա. մ., առավելագույնը մոտենում է 2,7107 ա. մ. հեռավորության վրա և հեռանում 3,0459 ա. մ.։ Արեգակի շուրջ մեկ ամբողջական պտույտ է կատարում 1783,64 երկրային օրվա ընթացքում, իր ուղեծրով շարժվելով միջինում 0,201834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8101) Յասու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեզիմյանկա (գյուղ, Նովոդուգինսկի շրջան)

Անվան այլ կիրառումների համար տե՛ս՝ Բեզիմյանկա (այլ կիրառումներ)Բեզիմյանկա (ռուս.՝ Безымянка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեթոդիզմ

Մեթոդիզմ (անգլ.՝ Methodism, պաշտոնապես՝ մեթոդիստական եկեղեցի), քրիստոնեական բողոքականության դրսևորումներից մեկը, որը գլխավորապես տարածված է Ամերիկայի Միացյալ Նահանգներում և Մեծ Բրիտանիայում։ Ծագել է XVIII դարում՝ առանձնանալով անգլիկան եկեղեցուց։ Հիմնական սկզբունքն է՝ հետևողականորեն և մեթոդաբար պահպանել ավետարանական պատվիրանները։ Մեթոդիստները քարոզում են կրոնական հեզություն ու խոնարհություն։ Մեթոդիստական համայնքները պաշտամունքային դրսևորումներում կիրառում են ծիսական-արարողակարգային զանազան ձևեր՝ սկսած անգլիկան եկեղեցուց ժառանգած, այսպես կոչված՝ բարձր ձևերից և վերջացրած բողոքականությանը բնորոշ հասարակ ծիսակարգով, որն անտեսում է պատարագի մատուցման ավանդական պահանջները։   
Մեթոդիզմն անգլիկան եկեղեցու ծոցում առաջ է եկել 1720-ական թվականներին, Օքսֆորդում, առանձնացված դավանանք դարձել 18-րդ դարի վերջերին։ Հիմնադիրներն էին 
Ջոն Ուեսլին (1703—1791) և Ջորջ Ուայթֆիլդը (1714—1770): Նոր դավանանքի կայացման գործում կարևոր դեր է խաղացել նար կոմսուհի Սելինա Հաստինգսը (1707—1791): Միսիոներների եռանդուն ջանքերի շնորհիվ մեթոդիզմը լայնորեն սփռվել է Բրիտանական կայսրությունում, ԱՄՆ-ում և այլուր։
Մեթոդիստական դավանանքի հետևորդների թվաքանակը ներկայումս ամբողջ աշխարհում հասել է մոտավորապես 80 միլիոնի, ընդ որում՝ նրանք սփռված են 130 երկրում։ Մեթոդիստական ամենամեծ կազմակերպությունը ԱՄՆ-ի Միավորյալ մեթոդիստական եկեղեցին է՝ 7,5 միլիոնից ավելի հավատացյալներով։


== Ծանոթագրություններ ==


== Գրականություն ==


== Արտաքին հղումներ ==

Methodist History Bookmarks Archived 2012-10-11 at the Wayback Machine.
World Methodist Council (Official Website)
List of Member Churches
World Methodist Evangelical Institute (Official Website)
История США: Методизм(անգլ.)
Religion Planet. Методизм(անգլ.)
Նեսլիհան Աթագյուլ

Նեսլիահան Աթագյուլ (թուրքերեն՝ Neslihan Atagül, օգոստոսի 20, 1992(1992-08-20), Ստամբուլ, Թուրքիա), թուրք դերասանուհի և մոդել։ Ներկայումս Աթագյուլը նկարահանվում է Սև սեր հեռուստասերիալում, որտեղ նրա խաղընկերն է Բուրակ Օզչիվիտը։


== Կենսագրություն և կարիերա ==
Նեսլիհան Աթագյուլը ծնվել է 1992 թվականի օգոստոսի 20-ին Ստամբուլում` վարորդի ընտանիքում։ Նեսլիհանը ունի չերքեզական ծագում։ Նեսլիհանը նշել է, որ ինքը ունի նաև ավագ եղբայր։ Իր կարիերան սկսել է` նկարահանվելով գովազդային հոլովակներում։ 2005- 2006 թվականներին մասնակցել է Tofita, Valenza Kids, Sütaş ընկերությունների գովազդներում։ 2006 թվականին առաջին անգամ նկարահանվել է «Առաջին սեր» ֆիլմում։ 2008- 2009 թվականներին Նեսլիհանը նկարահանվել է «Տերևաթափ» սերիալի 34 սերիաներում։
2013 թվականին Նեսլիհան Աթագյուլը միացավ «Ստամբուլի երկու դեմքը» սերիալի նկարահանմանը` մարմնավորելով գլխավոր հերոսուհու Ներիմանի դերը։
Դերասանուհուն մեծ ճանաչում բերեց Էլիֆի դերը, որը նա խաղացել է «Այն ամենը, ինչ որ մնացել է ինձ քեզանից» (2015) ֆիլմում։
Չնայած երիտասարդ տարիքին, դերասանուհին արդեն ստացել է միջազգային ճանաչում և մի շարք մրցանակներ, որոնցից մի քանիսը նա ստացել է «Քավարան» ֆիլմի համար։


== Անձնական կյանք ==
2013 թվականի կեսերից Նեսլիհանը հանդիպում է թուրք հայտնի դերասան Կադիր Դողուլուի հետ։ 2015 թվականի նոյեմբերի 26-ին զույգը նշվեց։ Հարսանիքը տեղի է ունենեցել 2016 թվականի հուլիսի 8-ին։
Դերասանուհին սիրում է կարդալ գրքեր։ Նրա սիրելի հեղինակներից է Ֆրանց Կաֆկան, Կարլոս Կաստանեդան, Ուրսուլա Կրյոբեր Լե Գուինն, ինչպես նաև հետաքրքրվում է Թիմ Բարթոնի և Դեյվիդ Լինչի ֆիլմերով։


== Մրցանակներ ==


== Ծանոթագրություններ ==


== Արտաքին հղումներ ==
Նեսլիհան Աթագյուլի պաշտոնական կայք էջը
Նեսլիհանը Ֆեյսբուքում
Ալայա (այլ կիրառումներ)

Ալայա, կարող է վերաբերել՝

Ալայա - բնակավայր-նավահանգիստ Թուրքիայում, Կարմանի նահանգի Ալայա գավառի կենտրոնը
Ալայա - հնագույն երկիր Հյուսիսային Միջագետքում, Շուբաթիում
(20283) Էլիզահելլեր

(20283) Էլիզահելլեր , աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20283) Էլիզահելլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քեթրին Լանգֆորդ

Քեթրին Լանգֆորդ (անգլ.՝ Katherine Langford, ապրիլի 29, 1996(1996-04-29), Պերթ, Ավստրալիա), ավստրալիացի դերասան և նախկին լողորդ։ Հանրությանը հայտնի է 2017 թվականին Netflix-ի «13 պատճառ՝ ինչու» հեղինակային հեռուստասերիալում Հանա Բեյքերի դերը կատարելու համար։


== Վաղ տարիներ ==
Քեթրին Լանգֆորդը ծնվել է Ավստրալիայի Պերթ քաղաքում։ 2005 թվականին սկսել է հաճախել վոկալային դասընթացների, որտեղ ստացել է ջազային, դասական և ժամանակակից դասական երաժշտական ուսուցում։ Հաճախել է Պերթի ժամանակակից դպրոցը, որը շնորհք ունեցող երեխաների համար է, որտեղ էլ որակավորվել է որպես լողորդ։ Իր դպրոցական տարիների սկզբում, երաժշտական թատրոնից բացի, Լանգֆորդը հետաքրքրված էր քաղաքականությամբ և բժշկությամբ։ Սակայն, 2012 թվականին՝ 16 տարեկան հասակում, Լեդի Գագայի Born This Way Ball շրջագայության համերգին հաճախելը ոգեշնչեց նրան դաշնամուր նվագել սովորել և լքել իր լողի թիմը։ Դպրոցի վերջին տարում Լանգֆորդը դադարեց լողալը և իր ուշադրության կենտրոն հրավիրեց երաժշտությունը և ներկայացումը։ Ավարտել է ուսումը 2014 թվականին՝ «Գլխավոր Ակադեմիայում» երաժշտական թատրոնի դիպլոմ սկանալուց առաջ։
Ավագ դպրոցը ավարտելուց հետո նա Պերթում մի գործակալի հետ կնքել է պայմանագիր և սկսել ընդգրկվել դերասանական դասերի և սեմինարների մեջ։ 2014 թվականից մինչև 2015 թվականը սովորել է «Գլխավոր Ակադեմիայի» պարային և թատերական արվեստի բաժնում՝ մասնագիտանալով երաժշտական թատրոնում։ Ակադեմիայի կազմակերպած «Godspel» ներկայացմանը հանդես է եկել Մորգանի կերպարով։ Ապա, 2015 թվականին, նա դարձավ մեկը այն հինգ ընտրվածներից, ովքեր մասնակցեցին Ազգային դրամատիկական արվեստի ինստիտուտի առաջադեմ դերասանական նախապատրաստումներին։ Նույն թվին նա ուսանեց Նիկոլսոնի ակադեմիայում։ Այս ժամանակահատվածում նա Կուրնլինի արվեստների կենտրոնում կերտեց Պերոնի դերը Էվիտա մյուզիկլում։ 2015 թվականի վերջին նրան առաջարկեցին ուսուցանում Արևմտյան Ավստրալիայի կատարողական արվեստի ակադեմիայում։ Լանգֆորդը պլանավորել էր սկսել ուսումը 2016 թվականին, սակայն նա այն երբեք չսկսեց և փոխարենը սկսեց զբաղվել մասնագիտական դերերով։


== Գործունեություն ==
2015 թվականին սկսեց խաղալ փոքր ֆիլմերում, ինչպիսիք էին, օրինակ՝ «Թյուրընկալվածը», «Թերի քառորդ» և «Դուստրեր»։ Լանգֆորդը կերտել է Սկարլետի՝ «Դուստրեր» ֆիլմի գլխավոր դերը, որի պրեմիերան կայացել է 2016 թվականի Կաննի կինոփառատոնում։ 2016 թվականին նա մասնակցեց Վիլյամ Շեքսպիրի վաղ տարիների մասին վավերագրական «Վիլ» հեռուստասերիալի քասթինգին։ Նա չստացավ դերը, որը փոխարենը տրվեց Օլիվիա Դեջոնգին։
Լանգֆորդը մասնակցեց 13 պատճառ՝ ինչու հեռուստասերիալի քասթինգին Սկայպի միջոցով, որից հետո նա ուներ տասը օր ժամանակ ստանալու ամերիկյան վիզա, քանի որ նա նախկինում չէր աշխատել ԱՄՆ–ում։ Հեռուստասերիալում գլխավոր դերի՝ ամերիկացի ավագ դպրոցի աշակերտուհի Հանա Բեյքերի դերի կերտման համար ստացել է շատ դրական քննադատություններ։ Դերը կերտելու համար Լանգֆորդը կատարել է ուսումնասիրություններ, զրուցել «It's On Us» կազմակերպության ներկայացուցչի հետ՝ սեռական բռնությունների մասին, ինչպես նաև զրուցել դեռահասության բնագավառում մասնագիտացված հոգեբույժի հետ։
2016 թվականին նա կնքեց պայմանագիր «Վիլյամ Մորիս Էնդեավոր» գործակալության հետ։
Լանգֆորդը խաղալու է 2018 թվականի գալիք «Սիմոնը ընդդեմ Հոմո սափիենս ագենդայի» ֆիլմում, որպես Լիան։


== Ֆիլմագրություն ==


== Ծանոթագրություններ ==


== Արտաքին հղումներ ==
Քեթրին Լանգֆորդ Ինստագրամում
Ֆրանց Սիմոնյան

Ֆրանց Ավդալի Սիմոնյան (մարտի 8, 1935(1935-03-08), Լենինական, Հայկական ԽՍՀ, ԱԽՖՍՀ, ԽՍՀՄ), հայ քանդակագործ։


== Կենսագրություն ==
1956 թվականին ավարտել է Երևանի գեղարվեստի ուսումնարանը, 1961 թվականին՝ Երևանի գեղարվեստա-թատերական ինստիտուտը։ 1983-1988 թվականներին՝ Հայաստանի նկարիչների միության քանդակի բաժանմունքի, 1983-1990 թվականներին՝ գեղարվեստական խորհրդի նախագահ, 1983 թվականից՝ Երևանի քանդակագործության կոմբինատի գլխավոր նկարիչ։ 1974-1983 թվականներին դասավանդել է Երևանի գեղարվեստի ուսումնարանում, 1980 թվականից՝ Երևանի գեղարվեստա-թատերական ինստիտուտում։


== Ստեղծագործություններ ==
Հեղինակ է մոնումենտալ-դեկորատիվ հուշարձանների։ 

«Գրիֆոններ», 1972 թվական, բրոնզ, Երևան
«Մուտք՝ Հայաստան», 1978 թվական, կոփածո ալյումին, Երևան
«Զանգակ», 1979 թվական, կոմպոզիցիա, տուֆ, ԵրևանԴիմաքանդակներ`

«Էմմա Ծատուրյան», 1998 թվական, գրանիտ, բրոնզ, ԵրևանԲարձրաքանդակներ`

«Խաչելություն», 2001 թվական, բրոնզԿատարել է ներքին և արտաքին ձևավորումներ (Երևանի պետական համալսարանում՝ հարթաքանդակներ (1981), Սամարայի մետրոպոլիտենում մոնումենտալ կոմպոզիցիաներ (1988-1990), Կրասնոյարսկի երկրամասի «Կուրեյջրէկի» շինարարական համալիրում և վարչական շենքում՝ բարձրաքանդակներ (1991-1992)։


== Ծանոթագրություններ ==


== Արտաքին հղումներ ==
Ֆրանց Սիմոնյանի բարեմաղթանքը(չաշխատող հղում)
Ադրիանա Ֆեռարեզի դել Բենե

Ադրիանա Ֆեռարեզի դել Բենե (անգլ.՝ Adriana Ferraresi Del Bene, մոտ 1755, Ֆեռարա, Պապական մարզ - ոչ վաղ քան 1804, Վենետիկ, Venetian Province, Ավստրիական կայսրություն), իտալացի օպերային երգչուհի, սոպրանո։ Մոցարտի կողմից ստեղծված՝ Սուսաննայի «Ֆիգարոյի ամուսնությունը» օպերայի առաջին կատարողներից մեկը, ինչպես նաև Վոլֆգանգ Ամադեուս Մոցարտի ստեղծած «Այդպես են վարվում բոլորը» օպերա-բուֆֆաի առաջին կատարողը։


== Կենսագրություն ==
Երգչուհին հայտնի էր տարբեր անուններով։ 1979 թվականին թողարկված «Օպերայի կարճ Օքսֆորդի բառարան»-ի հրատարակության մեջ հիշատակվում է, որ նրա անունը ծնվելուց անմիջապես հետո եղել է Ադրիան Գաբրիելի, իսկ ավելի ուշ նա հայտնի է դարձել որպես «Լա Ֆերարեզե » (ենթադրաբար քաղաքի անվանումից, որտեղ նա ծնվել է)։ Այնուամենայնիվ, «Գրոուվի երաժշտական բառարանը» նշում է, որ նրա նույնականացումը Ֆրանչեսկա Գաբրիելի հետ, որը Չարլզ Բեռնին լսել է Վենետիկում 1770 թվականին, հիմնված չէ համոզիչ ապացույցների վրա։ Հայտնի է, որ նա ամուսնացել է Լուիջի դել Բենեի հետ 1782 թվականին և հետագայում հանդես է եկել Ադրիանա Ֆերարեզե (կամ Ֆերարեզի) դել Բենե անունով։
Ադրիանա Ֆերարեզե դել Բենեն սովորել է Վենետիկում և ելույթ է ունեցել Լոնդոնում մինչև Վիեննա ժամանելը, որտեղ նա ձեռք բերել իր հեղինակությունը՝ «Բուֆա» օպերայում, (լուրջ դերեր կատարելով)։ «Rapport von Wien» հրատարակությունը հաղորդում է.

Պատմության մեջ է մտել «Այսպես են վարվում բոլորը» պրեմիերայի շնորհիվ, որպես ֆյորդիլիջի առաջին կատարողը, որը տեղի է ունեցել Վիեննայի Բուրգթատրոնում 1790 թվականի հունվարի 26-ին։ Երաժշտական քննադատ Ուիլյամ Մաննը հայտնում է, որ Մոցարտը չէր սիրում դել Բենեին, հավանաբար, նրա ամբարտավանության համար։ Դա էլ դարձել է «Այդպես են վարվում բոլորը» օպերաի գրելու պատճառը։ Մոցարտը գիտեր, որ Դել Բենեն ուներ՝ գլուխը բարձր նոտաների ժամանակ բարձրացնելու և ցածր նոտաների ժամանակ իջեցնելու սովորություն։ Մոցարտը դրա համար անմիջապես հրատարակեց այդ ստեղծագործությունը, նա առանձրացրել է մի մաս, որտեղ մի քանի բարձր և ցածր նոտաներ գտնվում են միմյանց կողքին՝ փոխարինվող հաջորդականությամբ։ Պրեմիերայում դել Բենեն մշտապես գլխով գլխիվայր է թեքել, ինչպես հատիկը կտցող հավը։


== Ծանոթագրություններ ==
Սանտա Էլենա (այլ կիրառումներ)

Սանտա Էլենա, կարող է վերաբերել՝

Սանտա Էլենա - համայնք Բրազիլիայում՝ Մարանիան նահանգի կազմում
Սանտա Էլենա - մունիցիպալիտետ և քաղաք Իսպանիայում։ Մտնում է Խաեն պրոնվիցիայի մեջ՝ Անդալուսիա ինքնավար համայնքում
Ֆյոդոր Շևչենկո

Ֆյոդոր Պավլովիչ Շևչենկո (ուկրաիներեն՝ Федір Павлович Шевченко, 1914, օգոստոսի 24 - 1995, նոյեմբերի 1), ուկրաինացի պատմաբան, պատմական գիտությունների դոկտոր (1964), պրոֆեսոր (1968), ՈւԽՍՀ ԳԱ թղթակից-անդամ (1969)։
Հեղինակ է ավելի քան 700 գիտական հրապարակումների, Ուկրաինայի պատմությանը նվիրված ավելի քան 100 աշխատությունների։ Ուսումնասիրել է նաև 17-18-րդ դարերի հայ-ուկրաինական կապերը։


== Երկեր ==
Армяне в украинском казацком войске в XVII-XVIII вв., в кн.: Истореческие связи и дружба украинского и армянского народов, Киев, 1965.
Роль армян в экономических связях Левобережной Украины, Запорожской Сечи и Крыма в XVII-XVIII вв., там же, в. 3, Е., 1971.


== Ծանոթագրություններ ==
Ելիզավետա Գնեսինա-Վիտաչեկ

Ելիզավետա Ֆաբիանովնա Գնեսինա-Վիտաչեկ (ռուս.՝ Елизаве́та Фабиа́новна Гне́сина-Витачек, դեկտեմբերի 23, 1876(1876-12-23) կամ 1879, Դոնի Ռոստով, Եկատերինոսլավի նահանգ, Ռուսական կայսրություն - ապրիլի 29, 1953(1953-04-29), Մոսկվա, ԽՍՀՄ), խորհրդային ջութակահար։
Գնեսինա քույրերից մեկը։


== Կենսագրություն ==

Ելիզավետա Գնեսինա-Վիտաչեկը ծնվել է 1876 կամ 1879 թվականին Դոնի Ռոստովում, քաղաքային րաբբունի Ֆաբիան Օսիպովիչ Գնեսինի և Բելլա Իսաևնա Ֆլետզինգեր-Գնեսինայի ընտանիքում։ 1901 թվականին ավարտել է Մոսկվայի կոնսերվատորիայի ջութակի դասարանը (Իվան Գրժիմալիի դասարան)։ Մասնակցել է ուսանողական համերգների և՛ ուսումնառության ժամանակ, և՛ հետագայում։ Մինչև 1917 թվականի հեղափոխություն, պարբերաբար համերգներով հանդես է եկել քրոջ՝ Ելենա Գնեսինայի հետ։
Մանկուց դրսևորել է բանաստեղծական հակումներ։ 1894 թվականը եղել է նրա բանաստեղծական ստեղծագործության համար ամենաարդյունավետ ժամանակը, և բանաստեղծությունների մի մասն ընդունվել է տպագրության «Եվրոպայի բանբեր» ամսագրում։ Ներկայումս Էլենա Գնեսինայի հիշատակի թանգարանում պահվում են Ելիզավետա Գնեսինայի բանաստեղծությունների յոթ ձեռագրեր։ Էլիզաբեթ Գնեսինայի բանաստեղծությունների հիման վրա Դ. Կորնիլովը և Մ. Գնեսինան գրել են ռոմանսներ։
Կոնսերվատորիան ավարտելուց հետո ամուսնացել է ջութակահար Ա. Բ Վիվիենի հետ։ Վիվիեն ազգանունը կրել է մինչև 1907 թվականը, երբ սկսել է դասավանդել Ե. և Մ. Գնեսինաների երաժշտական ուսումնարանում։ Քույրերի հետ հիմնել է «Ե. և Մ. Գնեսինաների անվան երաժշտական ուսումնարանի» (հետագայում՝ Գնեսինների անվան ռուսական երաժշտական ակադեմիա) ջութակի բաժինը, քույրերը՝ դաշնամուրի։ Էլիզաբեթա Ֆաբիանովնան նաև ղեկավարել է դպրոցում տեսության և սոլֆեջիոյի դասարանները, հետագայում դասավանդել է անսամբլի խաղ, ղեկավարել նվագախումբը։ Քույրերի հիմնած երաժշտական հաստատություններում դասավանդել է մինչև 1952  թվական։
Մահացել է 1953 թվականի ապրիլի 29-ին։ Թաղված է Նովոդևիչյան գերեզմանատանը (տեղամաս № 2):


== Պարգևներ ==
ՌԽՖՍՀ վաստակավոր արտիստ (1935)
ՌԽՖՍՀ արվեստի վաստակավոր գործիչ (14.02.1945)
«Պատվո նշան» շքանշան (14.02.1945)«Հայրենական մեծ պատերազմի ժամանակ Անձնվեր աշխատանքի համար» մեդալ

Մեդալներ


== Ընտանիք ==
Առաջին ամուսին՝  Ա. Բ. Վիվիեն, ջութակահար։ Ամուսնացած են եղել վեց տարի։ Այս ամուսնությունից ունեցել է որդի՝ Շուրիկ Վիվիեն (1903-1911), տաղանդավոր երաժիշտ, թողել է մի քանի ստեղծագործություններ։
Երկրորդ ամուսին՝ Եվգենի Ֆրանցևիչ Վիտաչեկ (1880-1946), ջութակի վարպետ։ Ամուսնացել են 1909 թվականին։ Այս ամուսնությունից ունեցել է որդի՝ Ֆաբի Վիտաչեկ (1910-1983), տաղանդավոր երաժիշտ, կոմպոզիտոր, Գնեսինների անվան երաժշտական ինստիտուտի պրոֆեսոր։ Եվգենի Իտաչեկն ու Ելիզավետան ամուսնալուծվել են 1936 թվականին։


== Ծանոթագրություններ ==


== Արտաքին հղումներ ==
Еврейский мемориал. Виртуальный некрополь
Բուենոս Այրեսի մետրոպոլիտեն

Բուենոս Այրեսի մետրոպոլիտեն (իսպ.՝ Subterráneo de Buenos Aires), Արգենտինայի Բուենոս Այրես քաղաքում գտնվող արագընթաց տրանսպորտի համակարգ։ Մետրոպոլիտենի առաջին գիծը (Մայիսյան հրապարակ-Միսերերե հրապարակ), որը բացվեց 1913 թվականի դեկտեմբերի 1-ին, Լատինական Ամերիկայի, Հարավային կիսագնդի և իսպանախոս աշխարհի առաջին մետրոպոլիտենն էր։ Մադրիդի մետրոպոլիտենը բացվեց միայն 5 տարի անց՝ 1919 թվականին։


== Պատմություն ==
Բուենոս Այրեսը ստորգետնյա տրանսպորտի համակարգով զինելու շուրջ քննարկումները սկսվել են 19-րդ դարի վերջից, քանի որ տրամվայները, որոնք գործում էին քաղաքում 1870 թվականից, ծանրաբեռնված էին։
1909 թվականին Բուենոս Այրեսի քաղաքային խորհուրդը պայմանագիր կնքեց Անգլո-Արգենտինական տրամվայների ընկերության հետ՝ որպեսզի առաջիկա 80 տարում մետրոպոլիտենի 3 գիծ շահագործման հանձնվի՝

Մայիսյան հրապարակից մինչև Առաջին խունտայի շենք (այժմ՝ A գիծ)
Կոնստիտուսիոնից մինչև Ռետիրո (այժմ՝ С գիծ)
Մայիսյան հրապարակից մինչև Պալերմո (այժմ՝ D գիծ)Ընկերությունը կառուցեց միայն մեկ գիծ։ Մետրոպոլիտենի առաջին գիծը, որն անցնում էր Մայիսյան հրապարակից մինչև Միսերերե հրապարակ, բացվեց 1913 թվականի դեկտեմբերի 1-ին։ Մինչև 1914 թվականի ապրիլի 1-ը գիծը կառուցվեց մինչև Ռիո դե Ժանեյրո կայարան, իսկ հուլիսի 1-ը՝ մինչև Առաջին խունտայի շենքը։
1912 թվականին Լակրոսե Էրմանոս ընկերությունն իրավունք ստացավ կառուցել մետրոպոլիտենի 2-րդ գիծը, որն այժմ կոչվում է B գիծ։ Գիծը բացվեց 1930 թվականի հոկտեմբերի 17-ին։
1933 թվականին Հասարակական աշխատանքների և ֆինանսների իսպանաամերիկյան կազմակերպությունը (CHADOPYF) սկսեց մետրոպոլիտենի մնացած գծերի կառուցումը։
1939 թվականից մետրոպոլիտենը Բուենոս Այրեսի Տրանսպորտային կորպորացիայի ենթակայության տակ էր գտնվում, 1952 թվականից՝ Բուենոս Այրեսի Տրանսպորտի գլխավոր վարչության, իսկ 1963 թվականից՝ «Մետրոպոլիտեն Բուենոս Այրես» կազմակերպության։
1994 թվականին այն ժամանակվա նախագահ Կարլոս Սաուլ Մենեմի որոշմամբ՝ մետրոպոլիտենը հանձնվեց Metrovías SA ընկերության իրավասությանը։


== Պատկերասրահ ==

		
		
		
		
		
		
		


== Տես նաև ==
Բուենոս Այրեսի մետրոպոլիտենի կայարանների ցանկ


== Ծանոթագրություններ ==


== Արտաքին հղումներ ==
Բուենոս Այրեսի մետրոպոլիտենի պաշտոնական կայք Archived 2010-12-25 at the Wayback Machine.
Metrovías S.A.—Subway Operator (Official Page) Archived 2010-10-20 at the Wayback Machine.
Բուենոս Այրեսի մետրոպոլիտենի գծերի գծապատկեր
Վահե Տատուրյան

Վահե Ղազարոսի Տատուրյան (1935, Ալեքսանդրետտա, Թուրքիա), հայ նկարիչ, ճարտարապետ։


== Կենսագրություն ==
Սովորել է Բեյրութի գեղարվեստի ուսումնարանում։ 1959 թվականին ավարտել է Փարիզի մանկավարժական արվեստի ուսումնարանը։ 1954 թվականից մասնակցել է ցուցահանդեսների։ Կատարել է խանութների, հասարակական շենքերի և բնակելի տների ներքին ձևավորումներ։ Բնանկարների, դիմանկարների և նատյուրմորտների հեղինակ է։ Ապրում է Բեյրութում։


== Ծանոթագրություններ ==
Վահագն Թևոսյան

Վահագն Գոռի Թևոսյան (մարտի 22, 1978(1978-03-22), Երևան, Հայկական ԽՍՀ, ԽՍՀՄ), հայ քաղաքական գործիչ, լրագրող, Հայաստանի ԱԺ 7-րդ գումարման պատգամավոր։ Անկուսակցական է։


== Կրթություն ==
1999-2001 թվականներին ծառայել է Հայաստանի զինված ուժերում։ 2002 թվականին ավարտել է Երևանի պետական համալսարանի բանասիրության ֆակուլտետը։


== Աշխատանքային գործունեություն ==
1998-2004 թվականներին որպես լրագրող աշխատել է նախ «Օրագիր», ապա «Հայկական ժամանակ» օրաթերթերում։
2011-2015 թվականներին եղել է «Արմնյուզ» հեռուստաընկերության հաղորդումների խմբագիր, իսկ 2015-2017 թվականներին նույն պաշտոնը զբաղեցրել է «Արարատ» հեռուստաընկերությունում։
2018 թվականի հուլիս-դեկտեմբեր ամսիներին աշխատել է Հայաստանի հանրային հեռուստաընկերությունում որպես լրատվական և վերլուծական հաղորդումների տնօրեն։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել Իմ քայլը դաշինքի համապետական ցուցակով։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
Բալդեյկա

Բալդեյկա (ռուս.՝ Балдейка), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 390 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիսիանի լեռնանցք

Անվան այլ կիրառումների համար տե՛ս՝ Մայրադուրք (այլ կիրառումներ)Սիսիանի լեռնանցք, Արագլի, Բեչենագի լեռնանցք, Բիչանագի լեռնանցք, Բիչանակի լեռնանցք, Բիչանաղի լեռնանցք, Բիչենագի լեռնանցք, Բիչենակի լեռնանցք, Բիչենաղի լեռնանցք, Բիջենակի լեռնանցք, Բչնաղի լեռնանցք, Բջնաղի լեռնանցք, Սայրադուրք - լեռնանցք Հայաստանի Սյունիքի մարզում, Զանգեզուրի լեռնաշղթայի հյուսիսային մասում։ Բարձրություն 2345 մ։ Տարածքը ջրառատ է, ծածկված փարթամ բուսականպւթյամբ։ Այստեղով է անցնում Սիսիան-Նախիջևան (Մ-2 - R-49) 93 կմ-անոց ավտոմայրուղին, որի անցումը դեպի Նախիջևան փակ է։ Սիսիանի լեռնանցքը միմյանց է կապում Որոտանի և Նախիջևանի գետահովիտները։


== Ծանոթագրություններ ==
Տավրիչեսկի (Նեկլինովսկի շրջան)

Տավրիչեսկի (ռուս.՝ Таврический), գյուղ (խուտոր) Ռուսաստանի Ռոստովի մարզի Նեկլինովսկի շրջանում։ Մտնում է Նոսովսկի գյուղական համայնքի կազմի մեջ։
Ութ (նկարիչների խումբ, ԱՄՆ)

Ութ (անգլ.՝ The Eight կամ Ութնյակ), 20-րդ դարի սկզբում ձևավորված ամերիկացի նկարիչների խումբ։ Ստեղծվել է Աղբամանների դպրոցի անդամներից մի մասի կողմից։


== Պատմություն ==
1908 թվականին նկարիչ Ռոբերտ Հենրին դարձել է «Ութ» անվանումով պատմական ընկերակցության կազմակերպիչներից մեկը, երբ 8 ամերիկացի նկարիչներ Նյու Յորքից և Ֆիլադելֆիայից ցուցադրել են իրենց աշխատանքները Նյու Յորքի Հինգերորդ պողոտայում գտնվող Macbeth Galleries պատկերասրահում։ Ցուցահանդեսի նպատակն էր բողոք արտահայտել Դիզայնի ազգային ակադեմիայի պահպանողական ճաշակի ու սահմանափակ ցուցահանդեսային գործունեության դեմ։
Ի սկզբանե խմբի մեջ էին մտնում Ռոբերտ Հենրին (առաջնորդ), Էվերտ Շինը, Ջոն Սլոանը, Արթուր Դէվիսը, Էռնեստ Լոուսոնը, Մորիս Պրենդրգաստը, Ջորջ Լասքը և Ուիլյամ Գլակենսը։ Ավելի ուշ նրանց է միացել Ջորջ Բելոուզը։
1910 թվականին Հենրին կազմակերպել է անկախ արվեստագետների երկրորդ ցուցահանդեսը (անգլ.՝ Exhibition of Independent Artists), առանց ժյուրիի և մրցանակների, որը նման էր ֆրանսիական Անկախների սալոնին (ֆր.՝ Salon des Indépendants): Ցուցահանդեսը դրական արձագանքն է ունեցել, ցուցադրված աշխատանքները վաճառվել են։
Այս նկարիչների կարևոր ներդրումն այն էր, որ նրանք ցույց են տվել սեփական, պետական կազմակերպություններից անկախ ցուցահանդեսներ կազմակերպելու հնարավորությունը։ Ինչպես գրել են քննադատները, «Ութ» խմբի նկարիչները տարբերվում էին իրենց գեղարվեստական ոճերով, սակայն միավորվում էին ժամանակակից արվեստի զարգացման ցանկությամբ։ 100 տարի անց էլ խումբն ամերիկյան ժամանակակից արվեստի պատմության մեջ նշանավորվում է որպես մեծ հետաքրքրություն ներկայացնող շարժում։ Այժմ էլ ամերիկյան տարբեր թանգարաններում կազմակերպվում են այս խմբին նվիրված ցուցահանդեսներ։


== Մասնակիցներ ==

		
		
		
		
		
		
		


== Ծանոթագրություններ ==


== Արտաքին հղումներ ==
The Eight and American Modernisms (անգլ.)
The Eight: An Art Movement (անգլ.)
Painters of American Life: The Eight (անգլ.)
Ութնյակ Archived 2015-11-20 at the Wayback Machine.
Цирк глазами американских художников 1920-1930-х годов
Բասկոնես դե Օխեդա

Բասկոնես դե Օխեդա (իսպ.` Báscones de Ojeda), բնակավայր և մունիցիպալիտետ Իսպանիայում։ Գտնվում է Բոեդա Օխեդո գավառում, ինքնավար Ալենսիա մարզում։ Մունիցիպալիտետի մի մասը գտնվում է Կաստիլիա և Լեոն շրջանում։ Տարածքը զբաղեցնում է 18,56 կմ2։ Բնակչությունը` 173 մարդ (2010 թվականի տվյալներով)։ Գտնվում է պրովինցիայի վարչական կենտրոնից 92 կմ հեռավորության վրա։


== Արտաքին հղումներ ==
Web del Ayuntamiento
Հացավան (Մարտակերտի շրջան)

Հացավան, գյուղ Արցախի Մարտակերտի շրջանում։
2000 թվականի հունիսի 6-ին Յարմջան վերանվանվել է Հացավան անվամբ։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Պատմամշակութային հուշարձաններ ==
Գյուղում կա հայրենական մեծ պատերզամում զոհվածների հիշատակին կանգնեցված հուշարձան։


== Ծանոթագրություններ ==
Ջորջ Վեսլի Բելոուս

Ջորջ Վեսլի Բելոուս (անգլ.՝ George Wesley Bellows օգոստոսի 12, 1882(1882-08-12)[…], Կոլումբուս - հունվարի 8, 1925(1925-01-08)[…], Նյու Յորք, Նյու Յորք, ԱՄՆ), ռեալիստական ուղղվածության ամերիկացի նկարիչ։


== Կյանք և ստեղծագործություն ==
Ջորջ Վեսլի Բելոուսը ծնվել է 1882 թվականին Կոլումբուսում։ 1901-1904 թվականներին ընդունվել է Օհայո նահանգի համալսարան և սկսել է լրջորեն զբաղվել բեյսբոլով։ Սակայն նա պրոֆեսիոնալ սպորտսմենի կարիերայի փոխարեն նախընտրում է գեղանկարչությունը և սովորում է Նյու Յորքի արվեստի դպրոցում` դասեր վերցնելով Ռոբերտ Հենրիից։ Այդ տարիներին նա ընկերանում է «Աղբամանների դպրոցի» նկարիչների, հիմնականում` Հենրիի և նրա խմբի «Տասը ամերիկացի նկարիչների» հետ։ 1906 թվականին նա բացում է իր սեփական ստուդիան Նյու Յորքում։ Նրա առաջին հաջողությունը եղել է 1908 թվականին, ցուցադրությունից հետո, որը կազմակերպվել է  Ռոբերտ Հենրիի կողմից։ 1910 թվականից Բելոուսը դասավանդել է Նյու Յորքի ուսանող նկարիչների լիգայում, իսկ 1919 թվականից` Չիկագոյի արվեստի համալսարանում։ 1909 թվականին դարձել է Դիզայնի ազգային ակադեմիայի անդամ։ Համագործակցել է «Զանգվածներ» (The Masses) սոցիալիստական ամսագրի հետ, նա հեռացել է դրանից ԱՄՆ-ի` Առաջին համաշխարհային պատերազմին մասնակցությանն իր աջակցության պատճառով։
Մահացել  է 1925 թվականին Որովայնամզի բորբոքումից։


== Պատկերասրահ ==

		
		
		
		
		
		
		
		


== Ծանոթագրություններ ==
Արաբական Միացյալ Էմիրությունների զինանշան

Արաբական Միացյալ Էմիրությունների զինանշանը պաշտոնապես ստեղծվել է 1973 թվականին և թարմացվել 2008 թվականին։ Այն նման է արաբական այլ երկրների զինանշանների և խորհրդանիշների։ 

Այն բաղկացած է ոսկե բազեից, որի կենտրոնում կա շրջան՝ Արաբական Միացյալ Էմիրությունների դրոշով և 7 աստղերով, որոնք խորհրդանշում են երկրի 7 նահանգները։ Բազեն կանգնած է կարմիր մագաղաթի վրա։
2008 թվականի մարտի 22-ին զինանշանը թարմացվեց և շրջանակի մեջ գտնվող լողացող առագաստանավը փոխարինվեց երկրի դրոշով։


== Ծանոթագրություններ ==